好耐之前食過一次覺得幾impress，價錢貴番d 但高質。今次黎食生日飯同屋企人黎食幾好。叫個2人套餐三個人食啱啱好。 墨魚闊條麵好多墨汁，食到成嘴都係。墨魚肉好彈牙，切成一粒粒咁好有咬口。而且墨魚數量都唔少分分鐘同d 麵既份量差唔多。比目魚外皮輕輕煎過，幾香脆。仲有牛肝菌加埋鮮嫩魚塊，味道一流服務方面幾滿意，平時真係好少有店員態度好得黎仲有種親切既感覺。只係得一個人做樓面，負責成間餐廳既客人都仲可以維持到咁好既服務質素真係好難得。